Дойранскае возера

Дойранскае возера (таксама возера Дойран) — возера тэктанічнага паходжання плошчай 43,1 км² на мяжы Паўночнай Македоніі (27,3 км²) (абшчына Дойран) і Грэцыі (15,8 км²) (ном Кілкіс).

Возера круглявай формы, найбольшая глыбіня 10 м, даўжыня з поўдня на поўнач — 8,9 км і 7,1 км у шырыню. Гэта трэцяе па велічыні возера ў Македоніі пасля Ахрыдскага возера і возера Прэспа. Возера ўтварылася ў чацвярцічны перыяд і мае тэктоніка-вулканічнае паходжанне.

На паўночным беразе возера знаходзіцца горны масіў Бяласіца.

Катэгорыя:Азёры Грэцыі
Катэгорыя:Азёры Паўночнай Македоніі